लुधियाना| श्री राम शरणम् के संस्थापक स्वामी सत्यानंद महाराज के सुशिष्य ब्रह्मलीन ब्रह्मचारी श्री राम प्रकाश महाराज का जन्म दिवस 19 मई दिन रविवार को नौलखा बाग कॉलोनी नजदीक डिवीजन नंबर तीन स्थित श्रीराम शरणम आश्रम में मनाया जाएगा। आश्रम के मुख्य सेवक सुंदर लाल अरोड़ा ने बताया कि गुरु महाराज के जन्म दिवस के उपलक्ष्य में विशेष सत्संग सुबह 8 से 10 बजे तक आयोजित होगा। सत्संग में साधक साधिकाओं द्वारा गुरु महाराज को पुष्पांजलि भेंट करके नमन किया जाएगा। सेवकों द्वारा सत्संग की तैयारियां जोरों-शोरों से की जा रही हैं।
समाज र| हीरा लाल जैन के परिश्रम से आत्म पब्लिक सीनियर सेकेंडरी स्कूल ने की उन्नति
लुधियाना| आत्म पब्लिक सीनियर सेकेंडरी स्कूल की स्थापना समाज र| हीरा लाल जैन ने आचार्य सम्राट श्री आत्मा राम जी महाराज साहिब के स्मारकीय स्थल के रूप में 1973 में की थी। पहले यह स्कूल पीएसईबी से मान्यता प्राप्त था। लेकिन बाद में अप्रैल 2016 से सीबीएसई से मान्यता प्राप्त की। समाज र| हीरा लाल जैन के अथक परिश्रम और उनकी छत्र-छाया में इस स्कूल ने बहुत उन्नति की। आचार्य सम्राट श्री आत्मा राम जी महाराज की कृपा से इस स्कूल की ब्रांच आत्म विद्या मंदिर स्कूल, साहनेवाल, आत्म नर्सरी स्कूल, आत्म नगर एवं आत्म वाटिका जैन स्कूल, आत्म नगर व अन्य संस्थाएं जहां हजारों बच्चे शिक्षा प्राप्त कर उच्च स्थान प्राप्त करके गुरु कृपा की जागृत भूमिका निभा रहे हैं। वहीं, जीवन के नैतिक मूल्यों को आचरण में लाकर आत्म की दर्शाई हुई दिशाओं को साकार कर रहे हैं। यहां के अध्यापक बच्चों को आध्यात्मिक शिक्षा के साथ-साथ नैतिक शिक्षा भी प्रदान करते हैं। प्रतिवर्ष इस स्कूल का परिणाम शत-प्रतिशत रहता है।